Document ID: /roh_data/filtered/fineweb-2-filterrobots_roh.jsonl.gz/52956

Las autoritads svizras online
Il dretg da locaziun na regla betg tut ils aspects da la convivenza tranter locataris, proprietaris u administraziuns d'immobiglias. Er las relaziuns tranter vischins na vegnan betg tematisadas detagliadamain en il dretg da locaziun.
Questas relaziuns vegnan definidas tras l'urden da chasa u er mo tras isanzas. L'autoritad cumpetenta variescha tut tenor il gener dal disturbi.
Canera:
Auters conflicts cun vischins sco p.ex. donns materials pon er vegnir avisads tar la polizia. Sche quai na fa nagin effect, pudais Vus purtar plant. Cun in tal plant pon violaziuns vegnir impedidas, eliminadas u restrenschidas ad ina mesira admissibla. Eventualmain po er vegnir dumandada ina indemnisaziun u ina reparaziun.
En cas da dispitas cun il vischin contactai l'autoritad da mediaziun ch'è responsabla per Vus.
Er las associaziuns da locataris resp. da locaturs sustegnan las dumondas ed ils interess dals locataris resp. dals locaturs en connex cun la desditga.
Sch’il discurs cun ils vischins na gida nagut, pon ins pretender tar il fittadin cun ina brev che la canera smettia entaifer in termin adattà. Sche quai n’è betg il cas, pudais Vus far a savair che Vus na vegnis betg a transferir il tschains en avegnir, mabain mo al deponer. Per il temp da disturbi da canera pudais Vus pretender ina reducziun dal tschains da locaziun.
Sch’il fittadin na resguarda betg la supplica malgrà l’admoniziun per scrit dal locutur, po quel scursanir il termin da desditga sin mo 30 dis per la fin dal mais.